Julie Adams

**Julie Adams** (sortzez  **Betty May Adams**; Waterloo (Iowa), 1926ko urriaren 17a - Los Angeles, 2019ko otsailaren 3a) estatubatuar zinema eta telebistako aktorea izan zen. 1950eko hamarkadan hainbat filmetako protagonista izan zen, horien artean, *"Bend of the River"* (1952) eta *"Creature from the Black Lagoon"* (1954). Paula Denning "*Capitol"* telesailean eta Eve Simpsone "*Murder, She Wrot*e" telesailean egindako rolengatik ere ezaguna da.

## Bizitza 
Waterloon (Iowa) jaio zen,  Esther Gertrude (Beckett) eta Ralph Adamsen alaba, kotoi erosleak, biak Arkansasekoak. Alaba bakarra zen eta gurasoak alkoholikoak ziren. Gurasoak maiz aldatzen zuten bai etxea bai herria, aitak kotoi erosle gisa ateratzen baitzuen bizimodua. Aita, 15 urte zituela hil zitzaion eta, amaren alkoholismo handiaren ondorioz, Adams Arkansasera joan zen bizitzera osaba-izebekin Blythevillen (Arkansas). Aktore ibilbidea hasi aurretik, Adamsek idazkari lan egin zuen. 1946an, 19 urte zituela, "Miss Little Rock" bezala koroatu zuten. Ondoren Hollywoodera (Kalifornia) joan zen aktore izatera.

Aktoreak 1949. urtera arte erabili zuen bere jaiotza izena, Universal Pictures-en lanean hasi zen arte. Estudio horretan bertan ezagutu zituen James Best, Piper Laurie, Rock Hudson eta Tony Curtis bezalako pertsona ospetsuak. Lehenengo "Julia" izena hartu zuen, eta zinema-estudioa aukeratu zuen, baina Adams izen berri horrekin eroso sentitzen ez zenez, azkenean Universalek "Julie"ra aldatzeko aukera eman zion.

Zineman egin zuen lehen lana "*Red, Hot and Blue"* (1949) filmeko rol txiki bat izan zen, ondoren, "*The Dalton Gang"* (1949) westernean paper nagusi bat lortu zuen Robert L. Lippertek ekoiztu zuena. Urte horietan, ohikoak izan ziren B serieko western filmetan egindako agerraldiak. Zineman gehien gogoratzen den paperetako bat Kay Lawrencek *"Creature from the Black Lagoon"* (1954) beldurrezko eta zientzia-fikziozko zintan egindakoa izan zen.

1950eko hamarkadan hainbat film egin zituen Hollywoodeko aktore ezagunekin batera, hala nola James Stewart *"Bend of the River"*-en (1952), Rock Hudson "*The Lawless Breed"-en* (1953) eta *"One Desire"* (1955), Tyrone Power *"The Mississippi Gambler"*-en (1953), Glenn Ford "*The Man from the Alamo"*-n (1953), Charlton Heston "*The Private War of Major Benson"-*en (1955), Dan Duryea "*Slaughter on Tenth Avenue-n"* (1957) eta Joel McCrea "*The Gunht Figat Dodge City"-n* (1959).

1962an Mary Simpson erizainaren papera egin zuen "*The Andy Griffith Show"* telesailean. *Perry Masonen* lau pasartetan ere agertu zen. Adamsek Lucas McCain (Chuck Connors) protagonistaren interes erromantiko bilakatzen den pertsonaia gisa jokatu zuen "*The Rifleman"* telesailean. Aktorea "*77 Sunset Strip"-eko* bost ataletan, *Alfred Hitchcock* "*Presents"*-eko hiru ataletan eta "Maverick-eko" bitan agertu zen.

"*McMillan & Wife"*, "*La mujer policía"*, "*The Streets of San Francisco"*, *"The Incredible Hulk"*, *"Cannon"*, "*Quincy, M.E."*, eta "*Cagney & Lacey*" telesailak dira izar gonbidatu gisa agertu zen beste batzuk.  Adamsek, James Stewartekin batera, "*The Jimmy Stewart Show*" telesaileko 24 ataletako protagonista izan zen 1971-1972 bitartean. Stewartek irakasle baten papera egin zuen eta Adamsek bere emaztearena.  CBSko            "*Murder, She Wroteren*" hamar ataletan, Eve Simpson higiezin-agentearen rol errepikariorako hautatu zuten.

2011n "*The Lucky Southern Star: Reflections From the Black Lagoon"* autobiografia argitaratu zuen, Mitchell Danton semearekin batera idatzi zuena.

## Familia 
Adams Leonard B. Stern gidoigilearekin ezkonduta egon zen 1951 eta 1953 artean. Ondoren, Ray Danton aktore eta zuzendariarekin ezkondu zen 1954an, eta 1981ean dibortziatu egin zen. Adamsek eta Dantonek elkarrekin lan egin zuten lehen aldiz "*The Looters"* filmean (1955), eta ondoren *"Tarawa Beachhead"-en* (1958) eta "*Night Gallery"* telesaileko 1972ko atal batean. Dantonek, gainera, "*Psychic Killer"* (1975) filma zuzendu zuen, eta Adams bertan aritu zen. Bigarren ezkontza honetatik bi seme-alaba jaio ziren: Steven Danton (1956), zuzendari laguntzailea, eta Mitchell Danton (1962), editorea. Dibortziatu ondoren, aktoreak harreman sentimentala hasi zuen Ronald M. Cohen gidoilariarekin, eta 1998an hil zen arte iraun zuen harreman horrek.

### Heriotza 
Adams 2019ko otsailaren 3an hil zen Los Angelesen, Kalifornian, 92 urte zituela.

## Sariak 
1999an, Adamsek Golden Boot sari bat jaso zuen western-en egindako lanagatik.  Arkansasko Artisten Ospearen Aretoan sartu zuten 2000n. CineCon-en, 2011n,    Adams-i Zinemako Ibilbidearen Saria eman zioten.  2012an, Monster Kid-eko Ospearen Aretorako Rondo Saria irabazi zuen Louisville-ko (Kentucky) urteroko Wonderfest-ean. 2013an, Adamsek Arkansasko Unibertsitateko Ikasle Ohi Goraipatuaren Saria jaso zuen Little Rocken .

## Erreferentziak 
## Kanpo estekak 
*
*Sitio web oficial